पाएं अपने शहर की ताज़ा ख़बरें और फ्री ई-पेपरडाउनलोड करें
ज़िले में कोरोना संक्रमण तेजी से फैल रहा है। शहर में कोरोना जांच करने वाले लैब टेक्नीशियन के लिए इस तेज धूप व गर्मी में ना हवा की कोई व्यवस्था न पीने के पानी की। पिछले तीन चार दिनों से कोरोना जांचों के सेंटर को बदल दिया था।
महावीर टाउन हॉल में कोरोना जांच के सैंपल लिए जा रहे हैं। वहां काम करने वाले स्वास्थ्यकर्मियों के लिए कोई व्यवस्था नहीं है जिससे आज एक स्वास्थ्यकर्मी की गर्मी हालत खराब हो गई थी। उसे पानी पिलाया उसके बाद कुछ स्वास्थ्य में सुधार आया।
बाड़मेर शहर में लगातार संक्रमण फैलने के बाद कोरोना जांच करवाने वाले लोगों के भी बढ़ोत्तरी हुई। कोरोना जांच के लिये लंबी कतारें लगती हैं। घंटो इंतजार के बाद जांच के लिये नंबर आता है। कोरोना सैंपल लेने वाले लैब टेक्नीशियन के लिये सेंटर पर कोई व्यवस्था नहीं की गई।
लैब टेक्नीशियन बिहारी लाल के मुताबिक, मैं एक साल से कोरोना जांचों के सैंपल ले रहा हूं। आज मेरी तेज गर्मी की वजह से तबीयत खराब हो गई और मैं गिर गया था। कुछ देर बाद मेरी तबीयत सही हुई है। मैंने विभाग को दो बार बोला, लेकिन इसके बावजूद अभी तक पंखे-पानी की व्यवस्था नहीं हुई।
संदिग्ध कोरोना मरीज़ों को आज मिली छाया
सेंटर बदलने के बाद भास्कर ने खबर चलाई थी की मरीज़ों को तेज धूप में खड़ा रहकर घंटों इंतजार के बाद जांच होती है। उसके बाद स्वास्थ्य विभाग द्वारा संदिग्ध मरीजों के लिए आज टेंट लगाकर छाया की।
गौरतलब है कि लगातार संक्रमण बढ़ने के साथ मानव संसाधनों की भी कमी पड़ रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn